ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 2ΑΣ ΦΕΒΡΟΥΑΡΙΟΥ 1982. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΠΑΡΑΒΑΣΗ - ΜΗ ΕΦΑΡΜΟΓΗ ΟΔΗΓΙΑΣ ΠΕΡΙ ΤΩΝ ΑΠΟΒΛΗΤΩΝ ΠΟΥ ΠΡΟΕΡΧΟΝΤΑΙ ΑΠΟ ΤΗ ΒΙΟΜΗΧΑΝΙΑ ΔΙΟΞΕΙΔΙΟΥ ΤΟΥ ΤΙΤΑΝΙΟΥ. - ΥΠΟΘΕΣΗ 68/81.



Συλλογή της Νομολογίας του Δικαστηρίου 1982 σελίδα 00153



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κράτη μέλη — Υποχρεώσεις — Εκτέλεση οδηγιών — Παράβαση — Δικαιολογία — Μή δεκτή

( Συνθήκη ΕΟΚ άρθρο 169 )

Περίληψη

Ένα Κράτος μέλος δέν δύναται νά επικαλεσθεί διατάξεις , τήν ακολουθουμένη πρακτική ή καταστάσεις τής εσωτερικής εννόμου τάξεώς του γιά νά δικαιολογήσει τήν μή τήρηση τών υποχρεώσεων πού απορρέουν από τίς κοινοτικές οδηγίες .

Διάδικοι

Στήν υπόθεση 68/81 ,

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένη από τόν νομικό της σύμβουλο Rene-Christian Beraud , μέ αντίκλητο τόν Oreste Montalto , μέλος τής νομικής υπηρεσίας τής Επιτροπής , κτίριο Jean Monnet , Kirchberg , Λουξεμβούργο ,

προσφεύγουσα ,

κατά

ΒΑΣΙΛΕΙΟΥ ΤΟΥ ΒΕΛΓΙΟΥ , εκπροσωπουμένου από τόν Robert Hoebaer , διευθυντού τού υπουργείου εξωτερικών , εξωτερικού εμπορίου καί συνεργασίας γιά τήν ανάπτυξη , μέ τόπο επιδόσεων στό Λουξεμβούργο τήν εδρα τής πρεσβείας τού Βελγίου ,

καθ’ ου ,

Αντικείμενο της υπόθεσης

πού έχει ως αντικείμενο αίτηση αναγνωρίσεως τής παραβάσεως τών υποχρεώσεων πού υπέχει τό Βασίλειο τού Βελγίου εκ τής συνθήκης , η οποία προκύπτει από τή μή εφαρμογή , εντός τής ταχθείσης προθεσμίας , τής οδηγίας 78/176 τού Συμβουλίου , τής 20ής Φεβρουαρίου 1978 , περί τών αποβλήτων πού προέρχονται από τήν βιομηχανία διοξειδίου τού τιτανίου ( ΕΕ ειδ . έκδ . 15/001 , σ . 154 ),

Σκεπτικό της απόφασης

1 Μέ δικόγραφο πού κατέθεσε στήν γραμματεία τού Δικαστηρίου τήν 3η Απριλίου 1981 , η Επιτροπή τών Ευρωπαϊκών Κοινοτήτων ήσκησε , δυνάμει τού άρθρου 169 τής συνθήκης ΕΟΚ , προσφυγή μέ τήν οποία ζητείται νά αναγνωρισθεί οτι τό Βασίλειο τού Βελγίου , παραλείποντας νά θεσπίσει , εντός τής ταχθείσης προθεσμίας , τίς αναγκαίες διατάξεις πρός συμμόρφωσή του πρός τήν οδηγία 78/176 τού Συμβουλίου , τής 20ής Φεβρουαρίου 1978 , περί τών αποβλήτων πού προέρχονται από τήν βιομηχανία διοξειδίου τού τιτανίου ( ΕΕ ειδ . έκδ . 15/001 , σ . 154 ), παρέβη τίς υποχρεώσεις πού υπέχει εκ τού άρθρου 189 τρίτη παράγραφος τής συνθήκης .

2 Δυνάμει τού άρθρου 15 τής οδηγίας , τά Κράτη μέλη υπεχρεούντο νά θέσουν εν ισχύι τά αναγκαία πρός συμμόρφωσή τους μέτρα εντός προθεσμίας δώδεκα μηνών από τής κοινοποιήσεώς της , η οποία εξέπνευσε , εν προκειμένω , τήν 22α Φεβρουαρίου 1979 .

3 Η βελγική κυβέρνηση δέν αμφισβητεί τήν μή εκπλήρωση τής εν λόγω υποχρεώσεως . Άν καί η ανωτέρω κυβέρνηση εζήτησε από τό Δικαστήριο «νά σημειώσει οτι η εν λόγω οδηγία απετέλεσε ήδη αντικείμενο επί μέρους μέτρων εκτελέσεως» , από τίς διευκρινήσεις πού στή συνέχεια έδωσε η ίδια αυτή κυβέρνηση προκύπτει οτι τά μέτρα πού έλαβε δέν έχουν ως αντικείμενο τήν θέση σέ εφαρμογή τής οδηγίας 78/176 τού Συμβουλίου .

4 Η βελγική κυβέρνηση δικαιολογεί κυρίως τήν παράλειψή της λόγω τού οτι ευρίσκονται εν εξελίξει σημαντικές θεσμικές μεταρρυθμίσεις οι οποίες , στόν τομέα ιδίως τής οδηγίας γιά τήν οποία πρόκειται κατανέμουν εξουσίες καί αρμοδιότητες μεταξύ εθνικών καί περιφερειακών οργάνων . Γιά οσο χρονικό διάστημα τά νέα όργανα δέν θά ειναι ακόμα σέ θέση νά ασκήσουν τίς εξουσίες τους , η οδηγία δέν θά καταστεί δυνατόν νά εφαρμοσθεί .

5 Άν καί οι εν λόγω περιστάσεις δύνανται νά εξηγήσουν τή δυσχέρεια εφαρμογής τής οδηγίας , δέν αίρουν πάντως τήν παράβαση , η οποία αποδίδεται στό Βασίλειο τού Βελγίου . Κατά τήν παγία νομολογία τού Δικαστηρίου , ενα Κράτος μέλος δέν δύναται νά επικαλεσθεί διατάξεις , πρακτική ή καταστάσεις τής εσωτερικής εννόμου τάξεως γιά νά δικαιολογήσει τήν μή τήρηση υποχρεώσεων πού απορρέουν από κοινοτικές οδηγίες .

6 Πρέπει , επομένως , νά αναγνωρισθεί οτι τό Βασίλειο τού Βελγίου , μή θεσπίζοντας , εντός τής ταχθείσης προθεσμίας , τίς αναγκαίες διατάξεις πρός συμμόρφωσή του μέ τήν οδηγία 78/176 τού Συμβουλίου , τής 20ής Φεβρουαρίου 1978 , παρέβη τίς υποχρεώσεις πού υπέχει εκ τής συνθήκης .

Απόφαση για τα δικαστικά έξοδα

Επί τών δικαστικών εξόδων

7 Κατά τό άρθρο 69 παράγραφος 2 τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα , εφ’ οσον υπήρχε σχετικό αίτημα . Δεδομένου οτι τό καθ’ ου ηττήθη , πρέπει νά καταδικασθεί στά δικαστικά έξοδα .

Διατακτικό

Διά ταύτα

ΤΟ ΔΙΚΑΣΤΗΡΙΟ

κρίνει καί αποφασίζει :

1 ) Τό Βασίλειο τού Βελγίου μή θεσπίζοντας , εντός τής ταχθείσης προθεσμίας , τίς αναγκαίες διατάξεις πρός συμμόρφωσή του πρός τήν οδηγία 78/176 τού Συμβουλίου , τής 20ής Φεβρουαρίου 1978 , περί τών αποβλήτων πού προέρχονται από τήν βιομηχανία διοξειδίου τού τιτανίου ( ΕΕ ειδ . έκδ . 15/001 , σ . 154 ), παρέβη τίς υποχρεώσεις πού υπέχει εκ τής συνθήκης .

2)Καταδικάζει τό καθ’ ου στά δικαστικά έξοδα .